Lav et referat af nedenstående tekst:

Tekst:
Politi og brand rykkede massivt ud torsdag aften kort før klokken 21, da alarmen lød på brand i ungdomsboliger på Th. Sauersvej i Aalborg, og samtidig var samtlige beboere i bebyggelsen blevet evakueret. Det viste sig dog hurtigt, at det heldigvis ikke var helt så dramatisk som først antaget. Det var en 21-årig kvinde, der bor i en af ungdomsboligerne, som var i gang med at lave mad, og så ville hun lige smutte ud med skraldet ud i skraldespanden uden for lejligheden, og idet hun går ud, så smækker døren i. Og den er låst. Den unge kvinde har desværre ingen nøgle med sig, og hun ved, den er gal, idet maden i gryden fortsat står på komfuret med fuld blus på. Og så går alarmen. Brandvæsenet får åbent døren og konstaterer, at skaderne er minimale, og der bliver luftet godt ud i lejligheden.

Referat:
En 21-årig pige havde smækket sig ude, mens hun havde en gryde til at stå på et tændt komfur inde i sin lejlighed.